El Nadal arriba a la Biblioteca Infantil de Burjassot amb dos tallers per als més menuts
2025-07-24

La Biblioteca Infantil de Burjassot es vestirà de Nadal en els dos últims tallers gratuïts d’animació lectora d’enguany. Tallers que arribaran a aquest espai municipal els dies 14 i 17 de desembre a partir de les 18 hores.

El primer dels dies, el dilluns 14 de desembre, els participants en l’activitat confeccionaran els adorns que lluirà la biblioteca en els dies nadalencs: garlandes, dibuixos…tot el necessari per deixar la biblioteca ben bonica estarà a la disposició dels seus xicotets usuaris.

En el cas del taller del 17 de desembre, el taller el realitzaran els alumnes d’Anima’t, l’Escola d’Animadors i Monitors de l’IMCJB. En aquesta ocasió ensenyaran als xiquets i xiquetes que acudisquen a l’activitat a crear les seues pròpies targetes nadalenques que, una vegada finalitzades, es penjaran en el tauló de la biblioteca i cantaran nadales per donar la benvinguda al Nadal.